Povratak (ep)

***Povratak*** (, doslovno = množ. ***Povraci***) naslov je izgubljene starogrčke epske pesme koja je pripadala trojanskom ciklusu u okviru kikličkih epopeja. U ovom epu, koji se sastojao iz pet pevanja, opevao se povatak ahejskih junaka nakon pada Troje, npr. kako su se Diomed i Nestor vratili srećno, Ajant, sin Ojlejev, poginuo je u brodolomu, Neoptolem se vratio kopnom, Agamemnon je na povratku stradao od ruke Egistove i Klitemestrine, ali ga je osvetio Orest, a poslednji se vratio Menelaj nakon dugih lutanja po Egiptu.

U *Povratku* su, dakle, opisani događaji koji su sledeli nakon onih obrađenih u *[[Razorenje Ilija|Razorenju Ilija]]* i pre onih koji se opevaju u Homerovoj *[[Odiseja|Odiseji]]*. O povratku mukotrpnom povratku Ahejaca svojim domovima peva i pevač Femije Penelopinim proscima u *Odiseji*, koji već zna za "povratak Ahejaca" (Ἀχαιῶν νόστον) kao posebnu pesničku temu, a i inače se u *Odiseji* priča o povratku Odisejevom često dopunjuje vestima o sudbini ostalih junaka, npr. uopšteno o nesreći koja je snašla Grke na povratku, o povratku Menelajevom, o sudbini Agememnonovoj.

## Datiranje i autorstvo
Prema jednoj vesti iz antike, ovu je pesmu spevao Hagija iz Trezena, mada se ona pripisivala i Homeru i Eumelu iz Korinta, a kao i sve kikličke epopeje, verovatno je nastala u 7. ili 6. veku pne.

## Rukopisna predaja
U današnjim kritičkim izdanjima sačuvano je samo oko pet stihova izvornog teksta *Povratka*, i to iz dela drugih antičkih autora koji citiraju taj ep. Sadržina pesme zna se iz proznog sažetka svih kikličkih epopeja koji se nalazi u jednoj *[[Hrestomatija|Hrestomatiji]]*, čiji je autor neki "Proklo" (možda identičan s gramatičarem Eutihijem Proklom iz 2. veka). Vrlo krakat Proklov sažetak dopunjuje se relevantnim odlomcima *Odiseje* i Pausanijinim opisom Polignotovih slika u knidskoj riznici u Delfima.

## Sadržaj
Prema Proklu, *Povratak* je imao dva pevanja sa ovim sadržajem. Atena posvađa Agamemnona i Menelaja oko povratka. Da umilostivi bogove, Agamemnon zaostane, a Diomed i Nestor srećno se vrate kući. Menelaj stigne u Egipat, a Kalhant, Leontej i Polipet odu u Kolofon, gde sahrane Tiresiju. Agamemnon se sprema na povratak, ali ukaže mu se Ahilejeva prilika, koja ga odvraća od povratka i predskazuje mu šta će se dogoditi. Zatim se pripoveda oluja kod Kaferijskih grebena na jugu Eubeje, gde gine Ajanta, sina Ojlejevog. Po Tetidinom savetu, Neoptolem se vraća kopnom i u tračkoj Maroniji naiđe na Odiseja, a zatim pođe dalje i sahrani Fenika, koji je umro. Naposletku stigne kod Mološana, gde se sastane sa svojim dedom, Pelejem. U međuvremenu i Agamemnon stiže svojoj kući, gde ga ubiju Klitemestra i njen ljubavnik, Egist, ali ga osvete Orest i Pilad. Na posletku se i Menelaj, nakon dužeg lutanja po Egiptu, vrati u Spartu. Na kraju *Povratka* Odisej je jedini preživeli grčki junak koji se još uvek nije vratio kući; njegov sudbina pripoveda se u *[[Odiseja|Odiseji]]*.

## Reference

## Izdanja
* Izdanja na internetu (engleski prevod):
** Fragmenti ''Povratka'' , prev. H.G. Evelyn-White, 1914 (public domain)
** Fragmenti kikličkih epopeja, prev. H.G. Evelyn-White, 1914; Project Gutenberg.
** [Proklov sažetak kikličkih epopeja (bez ''[Telegonija|Telegonije]*)]  prev. G. Nagy, 2000.
* Štampana izdanja (grčki izvornik):
** A. Bernabé 1987, *Poetarum epicorum Graecorum testimonia et fragmenta* pt. 1 (Leipzig: [[Teubner]])
** M. Davies 1988, *Epicorum Graecorum fragmenta* (Göttingen: Vandenhoek & Ruprecht)
* Štampana izdanja (grčki izvornik s engleskim prevodom):
** M.L. West 2003, *Greek Epic Fragments'' (Cambridge, Massachusetts: Harvard University Press)

## Literatura
* 
* 
* 
*